Раяновци (област Видин)
Рая̀новци е село в Северозападна България. То се намира в община Белоградчик, област Видин.

География 
Село Раяновци се намира в планински район, на брега на река Арчар. Известно е с множеството си извори с лековита вода. В близост има язовир.

История 
Църквата „Св. св. Кирил и Методий“ е построена в 1883 година от майстор Димо Македонеца. В двора ѝ се намира голям оброчен кръст. Иконите в храма са дело на дебърския майстор Аврам Дичов.

По време на колективизацията в селото е създадено Трудово кооперативно земеделско стопанство „Сталин“ по името на съветския диктатор Йосиф Сталин. По това време 1 семейство (6 души) от селото е принудително изселено от комунистическия режим. През март 1951 година горянска група напада граничното поделение в селото, един войник е убит.

Културни и природни забележителности 
 Римско кале

Редовни събития 
 Събор на 24 май.

Личности 
 проф. Цветан Желязков – преподавател в Националната спортна академия ()
 Младен Нинков, български революционер от ВМОРО, четник на Петър Ацев

Бележки 

Села в област Видин
Населени места в община Белоградчик